плащан

# ДОГОВОР

(проект – не се попълва от участниците) Днес, 2023 г. в гр. Варна, между:

1. **ВАРНЕНСКИ СВОБОДЕН УНИВЕРСИТЕТ „ЧЕРНОРИЗЕЦ ХРАБЪР“,** със седалище и адрес на управление: гр. Варна, к.к. „Чайка“, ул. „Янко Славчев“ №84, ЕИК 103010965, представлявано от доц. д-р Красимир Недялков - Президент, от една страна, наречен за краткост **ВЪЗЛОЖИТЕЛ,** от една страна,

и

**2**…………………………. с адрес/със седалище и адрес на управление ,

с ЕИК / код по Регистър БУЛСТАТ……………./регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) и ДДС номер …………………… представлявано от (имена на лицето

или лицата, представляващи изпълнителя), в качеството на ……. (длъжност на лицето или лицата, представляващи изпълнителя, съгласно …… (документ или акт, от който произтичат правомощията на лицето или лицата, представляващи изпълнителя – ако е приложимо), наричан за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

и на основание чл. 50 - 53 от Закон за управление на средствата от европейските структурни и инвестиционни фондове (ЗУСЕСИФ), чл. 10 от Постановление № 160 на Министерския съвет на РБългария от 8 юли, 2016 г. и Решение № ….….…./…. на …………….. за определяне на изпълнител след проведен избор с публична покана от ...........2023 г. с предмет: “Доставка на софтуер”, Обособена позиция 2: Доставка на софтуер (или акаунти за достъп до облачно базиран софтуер) за изчислителни модели и доставка на софтуер за разработка на VR решения, се сключи този договор („Договора/Договорът“) при следните условия:

# І. ПРЕДМЕТ

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави софтуер за нуждите на Варненски свободен университет „Черноризец Храбър“, съгласно Техническата спецификация на ВЪЗЛОЖИТЕЛЯ и детайлно описано в Техническото предложение на ИЗПЪЛНИТЕЛЯ и ценовото предложение на Изпълнителя, неразделна част от Договора в изпълнение на проект № BG05M2ОP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ по ОП „Наука и образование за интелигентен растеж“, обявена от Варненски свободен университет „Черноризец Храбър“, срещу задължението на ВЪЗЛОЖИТЕЛЯ да го приеме и да заплати договорената цена съгласно условията, посочени по- долу.

(2) ИЗПЪЛНИТЕЛЯТ се задължава да изпълни дейностите по ал. 1 в съответствие с изискванията на Техническата спецификация на ВЪЗЛОЖИТЕЛЯ, Техническото и Ценовото Предложение на ИЗПЪЛНИТЕЛЯ, които са неразделна част от настоящия Договор, в сроковете по настоящия Договор.

# ІІ. ЦЕНА И НАЧИН НА ПЛАЩАНЕ

Чл. 2. (1) За изпълнението на предмета на Договора, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на лв.

(…………....................…..) без ДДС, съответно ………………………… лв.

(…………....................…..) с ДДС, съгласно Ценовото предложение на ИЗПЪЛНИТЕЛЯ, неразделна част от настоящия Договор, изплатена по следния начин: плащане в размер на 100 (сто) % от стойността на договора, платимо до 30 календарни дни, след приемане без забележки на изпълнението и подписване на приемо-предавателен протокол, и издаване на фактура от страна на Изпълнителя.

1. Предлаганите единични цени са крайни и включват всички разходи за изпълнение предмета на договора.
2. В цената са включени всички разходи по изпълнение на доставката.
3. Посочените в ценовото предложение единични цени без ДДС са окончателни и не подлежат на промяна за срока на договора.

Чл. 3. (1) Плащанията се извършват в български лева с платежно нареждане по следната банкова сметка, посочена от ИЗПЪЛНИТЕЛЯ:

Обслужваща банка ,

IBAN...................................................., BIC ,

като всички разходи за откриването, тегленето и поддържането на сметката са за ИЗПЪЛНИТЕЛЯ.

1. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до не по-късно от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията, по посочената в настоящия член банкова сметка са надлежно извършени.
2. ВЪЗЛОЖИТЕЛЯТ заплаща стойността на доставката в срок до 30 (тридесет) дни след представяне на следните подписани документи кумулативно.
   1. Приемо-предавателен протокол за доставка на софтуера с всички сертификати и лицензи, подписан от двете Страни на датата на доставка;

3.2 Фактура, издадена от ИЗПЪЛНИТЕЛЯ и подписана от ВЪЗЛОЖИТЕЛЯ, съдържаща номер на договора, вид, количество, единична и обща цена на софтуера и всички законови реквизити. В основанието за плащане се посочва, че: „Разходът е в изпълнение на проект №BG05M2ОP001-2.016-0025, сключен с ОП НОИР“.

1. При представяне на фактура без някой от горепосочените реквизити, плащането се извършва след отстраняване на пропуска.
2. За дата на плащането, се счита датата на заверяване на банковата сметка на ИЗПЪЛНИТЕЛЯ със съответната дължима сума.

# ІІІ. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА

Чл. 4 (1) Настоящият Договор влиза в сила от датата на сключването му*.*

1. Срокът на настоящия Договор изтича 30 (тридесет) календарни дни след датата на подписване на приемо предавателния протокол.
2. Срокът за доставката на софтуера е до 30 (тридесет) календарни дни, считано от датата на получаване на писмена заявка от ВЪЗЛОЖИТЕЛЯ.
3. Мястото на доставка е: гр. Варна, к.к. Чайка, ул. Янко Славчев №84, Варненски свободен университет „Черноризец храбър“

# IV. УСЛОВИЯ НА ДОСТАВКАТА. ПРЕДАВАНЕ НА СТОКАТА, ПРЕМИНАВАНЕ НА СОБСТВЕНОСТТА И РИСКА. РЕКЛАМАЦИИ

Чл. 5. (1) ВЪЗЛОЖИТЕЛЯТ, чрез определено от него лице, заявява необходимия софтуер, предмет на договора чрез писмена заявка до ИЗПЪЛНИТЕЛЯ, съдържаща наименование, количество на заявения софтуер, адрес на доставка, предадена лично или изпратена по пощата, на адрес: ........................., чрез факс № .................., или е-mail ......................................

1. ИЗПЪЛНИТЕЛЯТ се задължава да достави до мястото на доставка и в съответния срок софтуера, предмет на доставка, отговарящ на техническите стандарти и изисквания и окомплектован със съответните документи – сертификати, лицензи и други документи и аксесоари, посочени в Техническата спецификация на ВЪЗЛОЖИТЕЛЯ и приети с Техническото предложение на ИЗПЪЛНИТЕЛЯ, както и да осигури и гарантира на ВЪЗЛОЖИТЕЛЯ правото на ползване върху предмета на доставката, съгласно сроковете и условията на настоящият договор.

Чл. 6 (1) ИЗПЪЛНИТЕЛЯТ предава софтуера на представител на ВЪЗЛОЖИТЕЛЯ. За съответствието на доставения софтуер и приемането му се подписва приемо-предавателен протокол за Доставка, във формата и със съдържанието съгласно приемо-предавателен протоколот Страните. Преди подписването на протокола се извършва проверка за: отсъствие на „Несъответствия“ на доставения софтуер с изискванията на настоящия Договор, както и с техническите характеристики и с изискванията, представени в Техническото предложение на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ), наличие на окомплектовка на доставката и представяне на документите, изискващи се съгласно чл.5, ал.2. Приемо-предавателният протокол съдържа основанието за съставянето му (номер на договора), сериен номер/серийни номера или други идентифициращи данни, предмет на доставка.

1. ИЗПЪЛНИТЕЛЯТ уведомява ВЪЗЛОЖИТЕЛЯ писмено в срок от 3 (три) дни предварително за конкретните дати и час, на които ще се извърши доставката. При предаването на софтуера, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да го прегледа за явни Несъответствия, като същото не може да надвишава 7 (седем) дни.
2. При констатиране на явни Несъответствия, ВЪЗЛОЖИТЕЛЯТ има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствията са съществени и не бъдат отстранени в рамките на дадения от ВЪЗЛОЖИТЕЛЯ срок, или при забавяне на доставката с повече от 7 (седем) дни, ВЪЗЛОЖИТЕЛЯТ има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

Чл. 7. (1) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя по реда и при условията на настоящия Договор, приложими към ИЗПЪЛНИТЕЛЯ.

# V. ПРАВА И ЗАДЪЛЖЕНИЯ НА СТРАНИТЕ

Чл. 8. Права и задължения на ИЗПЪЛНИТЕЛЯ:

1. ИЗПЪЛНИТЕЛЯТ се задължава да достави софтуера - предмет на настоящия Договор, отговарящ на техническите параметри, представени в Техническото предложение на ИЗПЪЛНИТЕЛЯ и на Техническата спецификация на ВЪЗЛОЖИТЕЛЯ в договорените срокове и съгласно условията на настоящия Договор, окомплектовано съгласно изискванията на чл.5, ал.2 и придружено със съответните документи.
2. ИЗПЪЛНИТЕЛЯТ е длъжен да изпълни задълженията си по Договора и да упражнява всичките си права, с оглед защита интересите на ВЪЗЛОЖИТЕЛЯ.
3. При точно и навременно изпълнение на задълженията си по настоящия Договор, ИЗПЪЛНИТЕЛЯТ има право да получи цената по Договора, съгласно определения начин на плащане.
4. При използване на подизпълнител, ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на възложителя заедно с доказателства, че са изпълнени условията по чл. 3, ал.17 и чл.12, ал. 8 от ПМС 160.
5. ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на работата по Договора, включително предоставяне на нужната информация и документи за изпълнение на Договора.
6. ИЗПЪЛНИТЕЛЯТ е длъжен да изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.
7. ИЗПЪЛНИТЕЛЯТ се задължава да съхранява всички документи по изпълнението на настоящия Договор или под формата на оригинали, или заверени версии, верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 /за период от три години, считано от 31 декември след предаването на отчетите, в който са включени разходите по операцията/ от Регламент (ЕС) 1303/2013 г.
8. ИЗПЪЛНИТЕЛЯТ се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта.

Чл. 9. Права и задължения на ВЪЗЛОЖИТЕЛЯ:

1. При добросъвестно и точно изпълнение на Договора, ВЪЗЛОЖИТЕЛЯТ се задължава да заплати общата цена по чл.2, ал.1 от този Договор, съгласно условията и по начина, посочен в него.
2. ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни доставката на посоченото в чл. 4, ал. 4 място на доставка, в срок и без отклонения от договорените изисквания.
3. ВЪЗЛОЖИТЕЛЯТ има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
4. ВЪЗЛОЖИТЕЛЯТ се задължава да спазва изискванията за информация и комуникация и мерките за тяхното прилагане, подробно разписани в Ръководството за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетни оси 2, 3 и 5 на Оперативна програма „Наука и образование за интелигентен растеж“ 2014-2020 г. и Приложение XII „Информация и комуникация и видимост на подкрепата от фондовете“ от Регламент (ЕС) № 1303/2013 на Европейския парламент и на Съвета.
5. ВЪЗЛОЖИТЕЛЯТ има право да откаже приемането на доставката, както и да заплати изцяло или частично цената по Договора, когато ИЗПЪЛНИТЕЛЯТ не спазва изискванията на Договора и Техническата спецификация, докато ИЗПЪЛНИТЕЛЯТ не изпълни изцяло своите задължения съгласно условията на Договора.
6. ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители.
7. ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.
8. ВЪЗЛОЖИТЕЛЯТ се задължава да приеме доставката на софтуера, предмет на Договора по реда на чл.6, ал.1 и следващите, ако отговаря на договорените изисквания, в срок до 3 (три) дни след писменото му уведомяване.
9. ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни доставката на софтуера на посоченото в чл.4, ал.4 място на доставка, в срок и без отклонения от договорените изисквания.
10. ВЪЗЛОЖИТЕЛЯТ има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
11. ВЪЗЛОЖИТЕЛЯТ се задължава да спазва изискванията за информация и комуникация и мерките за тяхното прилагане, подробно разписани в Ръководството за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетни оси 2, 3 и 5 на Оперативна програма „Наука и образование за интелигентен растеж“ 2014-2020 г. и Приложение XII „Информация и комуникация и видимост на подкрепата от фондовете“ от Регламент (ЕС) №

1303/2013 на Европейския парламент и на Съвета.

1. ВЪЗЛОЖИТЕЛЯТ има право да откаже приемането на доставката, както и да заплати изцяло или частично цената по Договора, когато ИЗПЪЛНИТЕЛЯТ не спазва изискванията на Договора и Техническата спецификация, докато ИЗПЪЛНИТЕЛЯТ не изпълни изцяло своите задължения съгласно условията на Договора.
2. ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители.
3. ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

# VI. НЕУСТОЙКИ

Чл. 10. (1) При забавено изпълнение на задължения по Договора от страна на ИЗПЪЛНИТЕЛЯ в нарушение на предвидените в този Договор срокове, същият заплаща на ВЪЗЛОЖИТЕЛЯ неустойка в размер на 0,5 % /нула цяло и пет десети процента/ от цената на конкретно заявената доставка на облачни услуги с ДДС за всеки просрочен ден, но не повече от 5% (пет процента) от стойността на доставените облачни услуги и софтуер с ДДС.

1. При забава на ВЪЗЛОЖИТЕЛЯ за изпълнение на задълженията му за плащане по Договора, същият заплаща на ИЗПЪЛНИТЕЛЯ неустойка в размер на 0,5 % /нула цяло и пет десети процента/ от дължимата сума с ДДС за всеки просрочен ден, но не повече от 5% (пет процента) от размера на забавеното плащане с ДДС.
2. Когато при наличие на рекламации, ИЗПЪЛНИТЕЛЯТ не изпълни задълженията си по договора, същия дължи неустойка в размер на 3% /три процента/ от цената на софтуера с ДДС, за които са направени рекламациите, за всеки просрочен ден, но не повече от 5% от стойността на договора с ДДС.
3. Неустойките се заплащат незабавно, при поискване от ВЪЗЛОЖИТЕЛЯ, по банковата му сметка. В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 3 (три) дни от искането на Възложителя за плащане на неустойка, ВЪЗЛОЖИТЕЛЯТ има право да задържи съответната сума от гаранцията за изпълнение.
4. ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

# VII. ПОДИЗПЪЛНИТЕЛИ

*(Разделът се прилага само ако изпълнителят е декларирал в офертата си, че ще ползва подизпълнител/и)*

Чл. 11. (1) За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

1. Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.
2. ИЗПЪЛНИТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в чл. 10, ал.2 от ПМС 160 случаи.
3. Независимо от използването на подизпълнители, отговорността за изпълнение на настоящия Договор и на ИЗПЪЛНИТЕЛЯ.
4. Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в Чл. 5. (1) т. 5 на ПМС 160 ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

Чл. 12. (1) При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

Чл. 13. (1) Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.

1. Разплащанията по ал.1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.
2. Към искането по ал.2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.
3. ВЪЗЛОЖИТЕЛЯТ има право да откаже плащане по ал.2, когато искането за плащане е оспорено, до момента на отстраняване на причината за отказа.

# VIII. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА

Чл. 14. (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането по Проекта, които ВЪЗЛОЖИТЕЛЯТ не е могъл или не е бил длъжен да предвиди или да предотврати – с писмено

уведомление от ВЪЗЛОЖИТЕЛЯ до ИЗПЪЛНИТЕЛЯ, веднага след настъпване на обстоятелствата;

4. при настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 3 /три/ дни.

1. Възложителят може да прекрати Договора без предизвестие, с уведомление, изпратено до ИЗПЪЛНИТЕЛЯ:
2. при пълно неизпълнение на задълженията на ИЗПЪЛНИТЕЛЯ; или
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие с ПМС 160 и настоящия Договор; или
4. ВЪЗЛОЖИТЕЛЯТ прекратява Договора в случаите по чл.6, ал. 3 от този Договор, без да дължи обезщетение на ИЗПЪЛНИТЕЛЯ за претърпени от прекратяването на Договора вреди.
5. Прекратяването става след уреждане на финансовите взаимоотношения между Страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на Договора.
6. ВЪЗЛОЖИТЕЛЯТ може да развали Договора по реда и при условията предвидени в него или в приложимото законодателство.

Чл. 15. (1) Настоящият Договор може да бъде изменян или допълван от Страните при условията на чл. 10, ал.2 от ПМС 160.

# IX. НЕПРЕОДОЛИМА СИЛА

Чл. 16. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Състоянието на непреодолима сила се доказва по официалния за страната ред. Никоя от Страните не може да се позовава на непреодолима сила, ако е била в забава преди настъпването на непреодолимата сила, както и когато не е информирала другата Страна за възникването на непреодолима сила.

1. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
2. Докато трае непреодолимата сила, изпълнението на задължението се спира.
3. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

# X. КОНФИДЕНЦИАЛНОСТ

Чл. 17. (1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

# XI. ДОПЪЛНИТЕЛНИ РАЗПОРЕДБИ

Чл. 18. (1) За всички неуредени в настоящия Договор въпроси се прилага действащото българско законодателство.

Чл. 19. (1) Представители на Страните, които могат да приемат и правят изявления по изпълнението на настоящия Договор са:

Валидни адреси за кореспонденция и лица за контакти между страните са: ЗА ВЪЗЛОЖИТЕЛЯ:

Адрес: 9000 гр. Варна,

Координатор по договора ;

Тел: ………………….; Факс ;

Ел. поща: ………………………..............................

ЗА ИЗПЪЛНИТЕЛЯ:

Адрес ;

Координатор по договора ;

Тел: ………………….; Факс ;

Ел. поща: ………………………..............................

1. Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
2. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
3. Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.
4. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Чл. 20. (1) ИЗПЪЛНИТЕЛЯТ няма право да прехвърля своите права или задължения по настоящия Договор на трети лица, освен в случаите предвидени в императивните норми на българското законодателство.

Чл. 21.(1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

Чл. 22. (1) Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Чл. 23. (1) При подписването на настоящия Договор се представиха следните документи, които са неразделна част от него:

1. Техническа спецификация на Възложителя;
2. Техническо и Ценово предложение на Изпълнителя;
3. Приемо-предавателен протокол за доставка.

Настоящият Договор се подписа в 2 (два) еднообразни екземпляра – 1 (един) за Възложителя и 1 (един) за Изпълнителя.

**ЗА ВЪЗЛОЖИТЕЛЯ:……………… ЗА ИЗПЪЛНИТЕЛЯ: ………………**

**ДОЦ. Д-Р КРАСИМИР НЕДЯЛКОВ УПРАВИТЕЛ ПРЕЗИДЕНТ**